Document ID: 31994R2753

ΚΑΝΟΝΙΣΜΟΣ (ΕΚ) αριθ. 2753/94 ΤΗΣ ΕΠΙΤΡΟΠΗΣ της 11ης Νοεμβρίου 1994 για την προσαρμογή του κανονισμού (ΕΟΚ) αριθ. 1035/72 του Συμβουλίου όσον αφορά τους κωδικούς της συνδυασμένης ονοματολογίας για τις αμυλούχες μπανάνες (μπανάνες plantains)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 234/79 του Συμβουλίου της 5ης Φεβρουαρίου 1979 περί της διαδικασίας προσαρμογής της ονοματολογίας του κοινού δασμολογίου που χρησιμοποιείται για τα γεωργικά προϊόντα (1), όπως τροποποιήθηκε από τον κανονισμό (ΕΟΚ) αριθ. 3209/89 (2), και ιδίως το άρθρο 2 παράγραφος 1,
Εκτιμώντας:
ότι ο κανονισμός (ΕΟΚ) αριθ. 2551/93 της Επιτροπής της 10ης Αυγούστου 1993 που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (3), περιλαμβάνει τη συνδυασμένη ονοματολογία που ισχύει επί του παρόντος-
ότι δημιουργήθηκε ένας ειδικός κωδικός της συνδυασμένης ονοματολογίας για την περιγραφή των νωπών αμυλούχων μπανανών πoυ αναφέρονται στον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (4), όπως τροποποιήθηκε τελευταία από τον κανονισμό (ΕΚ) αριθ. 3669/93 (5)-
ότι πρέπει να χρησιμοποιείται ο κωδικός αυτός για την περιγραφή των νωπών αμυλούχων και ότι, επομένως, πρέπει να προσαρμοστεί ο πίνακας του άρθρου 1 παράγραφος 2 του κανονισμού (ΕΚ) αριθ. 1035/72 και να εφαρμοστεί από την ημερομηνία έναρξης ισχύος του κανονισμού (ΕΟΚ) αριθ. 2551/93-
ότι τα μέτρα που προβλέπονται στον παρόντα κανονσμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο πίνακας του άρθρου 1 παράγραφος 2 του κανονισμού (ΕΟΚ) αριθ. 1035/72 τροποποιείται ως εξής:
Το κείμενο:
"ex 0803 00 Αμυλούχες μπανάνες
αντικαθίσταται από το ακόλουθο κείμενο:
"0803 00 11 Νωπές αμυλούχες μπανάνες ex 0803 00 90 Ξηρές αμυλούχες μπανάνες".
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Νοεμβρίου 1994.

Labels: 3
17